Sabon Rikicin Filato: AKALLA RAYUKA 3 SUKA SALWANTA | Gaskiya Ta Fi Kwabo
Home Hatsin Bara Sabon Rikicin Filato: AKALLA RAYUKA 3 SUKA SALWANTA
Hatsin Bara
Sabon Rikicin Filato: AKALLA RAYUKA 3 SUKA SALWANTA
RAHOTANNI sun nuna cewa rayuka uku ne suka salwanta a sabon rikicin da ya afku a tsakanin Fulani da matasan Irigwe na karamar hukumar Bassa ta jihar Filato.
Rahotannin sun bayyana cewa, an tsinci gawar matasan Fulani biyu da yammacin ranar Litinin din da ta gabata daura da Rafin Bauna na garin Bassa bayan awanni kadan da tsinto gawar wani matashi na Irigwe.
Shugaban kungiyar makiyaya na Miyetti Allah reshen jihar Filato, Muhammad Nuru Abdullahi ya bayyana cewa, an harbe wani Ishaq Yusuf mai shekaru 19 yayin da aka tsinto gawar wani Abubakar Shehu mai shekaru 22 bayan an binne sa a wani tsukukun rami.
Yake cewa maharan sun kuma salwantar da rayukan shanu 31 tare da raunata takwas.
Babban ma’aikacin dakaru mai hulda da manema labarai, Manjo Adam Umar, shi ne ya bayar da rahoto na tabbacin wannan kashe-kashe, inda ya ce an ci gaba da kulawa da wadanda suka raunata a gadajen asibiti.
Majiyamu ta samu labarin cewa, a ranar talatar da ta gabata ne shugaban kasa Muhammadu Buhari ya ziyarci kasar Ghana domin taya murnar cikar ta shekaru 61 da samun ‘yancin kai.
Previous articleJUYIN-JUYA-HALI A BANGAREN ILMIN JIHAR SAKKWATO
Next articleMALAMAI YA KAMACI SU JAGORANCI RIKICIN YAKI DA BOKO HARAM A SAMBISA – Inji Sheikh Gumi
Wata Kyakkyawar Budurwa Ta Bata Ana Daf Da Daura Mata Aure A Kaduna
‘YA’YAN JAM’IYYAR KWADAGO SUN GARGADI AYUBA WABA
AN NADA ALHAJI GARBA SULAIMAN CRACKO A MATSAYIN MADAKIN SAMINAKA
Labarai979